open-index/open-wikipedia-markdown huggingface dataset:
Մայրիկ (ֆիլմ)

**Մայրիկ**, ֆրանսահայ ռեժիսոր Անրի Վեռնոյի կենսագրական ֆիլմն է՝ նկարահանված 1991 թվականին։ Ֆիլմը պատմում է Հայոց ցեղասպանության մասին և ներկայացնում Ֆրանսիա գաղթած մի հայ ընտանիքի պատմություն։

## Ստեղծման պատմություն
Իր ընկերոջ՝ հայազգի գրող Անրի Թրուայայի առաջարկով նկարահանում է «Մայրիկ» և Պարադի փողոց 588 (Մալաքյանների տան հասցեն Մարսել քաղաքում)։ Այդ պատմակենսագրական ֆիլմերում իր ընտանիքի օրինակով նա պատմում է հայոց ցեղասպանության և նրա հետևանքների մասին։
Ֆիլմի սցենարը գրվել է ավելի քան 40 տարբերակով, բայց միայն մեկը 1985 թվականին հրապարակվեց և թարգմանվեց տասը լեզվով, ընդհանուր 200.000 օրինակով։ Գրքի հայերեն տարբերակը հրատարակվել է 1988 թվականին ԱՄՆ-ում։

## Սյուժե
Ֆիլմը պատմում է 1921 թ. Հայոց ցեղասպանության ժամանակ Մարսել տեղափոխված հայ ընտանիքի մասին։ Վեցամյա երեխայի հիշողությունների միջոցով ներկայացվում է ընտանիքի պատմությունը՝ պարուրված սիրով և հոգատարությամբ։ Ազատ Զաքարյանը նավահանգիստ է իջնում ծնողների և երկու մորաքույրների հետ։ Ընտանիքի մեծերը շատ բաներից են իրենց զրկում երեխայի լավ կրթության և ինժեներ դառնալու համար։

## Նկարահանող անձնակազմ
* ռեժիսոր - Անրի Վերնոյ
* պրոդյուսերներ - Թարակ Բեն Ամմար, Մարկ Լամբարդո
* սցենարիստներ - Անրի Վերնոյ («Մայրիկ» ինքնակենսագրական վեպը)
* օպերատոր - Էդմոն Ռիչարդ
* երաժշտություն - Ժան-Կլոուդ Պետիտ
* կարդում է - Դիտա ֆոն Թիզ

## Դերերում
[մինի|[Օմար Շարիֆը 2009 թվական Վենետիկի կինոփառատոնում]]
* Կլաուդիա Կարդինալե - Արաքսի, Ազատի մայր
* Օմար Շարիֆ - Հակոբ, Ազատի հայր
* Ռիշար Բերի - Ազատ
* Նատալի Ռոուսել - Գայանե, Ազատի մորաքույր
* Սերժ Ավետիքյան - Վազգեն Փափազյան
* Միշել Բարդոլետ - Մադլեն
* Քրիստիան Բարբիեր 
* Իզաբել Սադոյան - Աննա, Ազատի մորաքույր
* Ժաքի Ներսեսյան - Աբգար, ընտանիքի ընկեր
* Կեդրիկ Դուկետ - յոթ տարեկան Ազատ
* Թոմ Պոնսին - տասներկու տարեկան Ազատ
* Ստեֆան Սերվայս - քսան տարեկան Ազատ
* Ժան Պիեր Դելաժ
* Նիկոլաս Սիլբերգ
* Դենիս Պոդալիդես - Թեհլերյան
* Իվ Ռոժիերի
* Պատրիկ Տիմսիտ
* Տիկի Հոլգադո
* Իվետ Պետիտ
* Պաուլետ Ֆրանց
* Լուսի Ներսեսյան
* Ինգ Օֆերման
* Ժիլես Տրետոն
* Մարի-Ֆրանս Սանտոն
* Մարիո Լուրասչի

## Երաժշտություն

# Dele Yaman (04:06) 
# Mayrig (03:39) 
# Les mendiants de feu (02:40) 
# Vasken (06:19) 
# Regard d'enfant (01:19) 
# Ouvrières à domicile (02:12) 
# Chant liturgique (01:35) 
# Le Marc De Café (03:32) 
# Le baiser du père (02:10) 
# Prends ce qu'il te faut (02:55) 
# La morte de tante Anna (03:26) 
# L'Arrivée Du Héros (03:52) 
# Generique Mayrig (03:28)

## Պարգևներ

## Հետաքրքիր փաստեր
* Գլխավոր դերերից մեկը մարմնավորած Օմար Շարիֆին ֆիլմում նկարահանվելու պատճառով արգելվել է Թուրքիա մուտք գործել։
* «Ոսկե ծիրան» 7-րդ կինոփառատոնը բացվել է «Մայրիկ» ֆիլմով, իսկ հյուրերի թվում էր նաև Կլաուդիա Կարդինալեն։

## Ծանոթագրություններ

## Արտաքին հղումներ
* Ինչպես ստեղծվեց «ՄԱՅՐԻԿ»-ը
* Մայրիկը bookmark.am֊ում
* Մայրիկը գրապահարանում 
* Մայրիկը youtube.com-ում

Կատեգորիա:1991 դրամա ֆիլմեր
Կատեգորիա:1991 ֆիլմեր
Կատեգորիա:Անրի Վերնոյի ֆիլմեր
Կատեգորիա:Ֆիլմեր Առաջին համաշխարհային պատերազմի մասին
Կատեգորիա:Ֆիլմեր Հայոց ցեղասպանության մասին
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական կենսագրական ֆիլմեր
Կատեգորիա:Ֆրանսիական ֆիլմեր
Կատեգորիա:1990-ականների ֆրանսիական ֆիլմեր
Կատեգորիա:1990-ականների ֆրանսերեն ֆիլմեր
Լուսանկարչական ապարատ

մինի|300px|աջից|Զանազան լուսախցիկներ
մինի|302x302փքս|Լույսի շարժումը ֆոտոխցիկում լուսանկարելու պահին
**Լուսանկարչական ապարատ**, **ֆոտոխցիկ** կամ **ֆոտոապարատ**, լուսանկար գրանցող/հիշող սարք է։

## Կառուցվածք
Ֆոտոապարատը բաղկացած է 2 հիմնական մասից՝

# օբյեկտիվ
# ոչ լուսաթափանցիկ խցիկ

Օբյեկտիվի միջոցով մենք ստանում ենք պատկերներ։ Այսինքն՝պատկերը կառուցվում է օբյեկտիվով և հաղորդվում ժապավենին։
Օբյեկտիվի վրա գտնվում են ֆոկուսային հեռավորության ղեկավարման վահանակը, որի միջոցով ղեկավարվում է ապարատից մինչև նկարահանվող կետ ընկած տարածությունը։

Դիաֆրագմայի միջոցով ղեկավարվում է այն լույսի քանակը, որը պետք է հայտնվի ժապավենի վրա։ Ինչքան լույսը քիչ է, այնքան պետք է դնել ցածր դիաֆրագմաներ՝ 2/ 2,8/ 4 և հակառակը։

Բարձր լուսավորության դեպքում պետք է դրվեն բարձր դիաֆրագմաներ՝ 8/ 11/ 16։ 
 
Ապարատի երկրորդ հիմնական մասը ոչ լուսաթափանցիկ խցիկն է, որն ավելի շատ ֆիզիկական դեր է կատարում և ունի բազմաթիվ ֆունկցիաներ։

1) արագությունների վահանակ
Այն կապված է խցիկի ներսում գտնվող փակաղակի հետ։ Վահանակի վրա կան տարբեր արագություններ՝ 30-500 կամ ավել։ Որը նշանակում է վայրկյանի 30-րդ ական կամ 500-րդ ական մասը։ Ինչքան լուսավորությունը քիչ է, այնքան արագությունները ցածրանում են՝ 30,60, որպեսզի ավելի շատ լույս ընկնի ժապավենի վրա, իսկ բարձր լուսավորության դեպքում դրվում են մեծ արագություններ՝ 250,500։ Այսինքն արագությունների վահանակը ղեկավարում է այն ժամանակը, որի ընթացքում լույսը պետք է ընկնի ժապավենի վրա, որպեսզի ստացվի նորմալ մգություն։ Արագությունը և դիաֆրագման իրար հետ միասին կոչվում է էքսպոզիցիա, իսկ գործիքը, որով չափվում է էքսպոզիցիան կոչվում է էքսպոնոմետր, որը նույնպես գտնվում է խցիկի վրա։ Արագությունը կատարում է ֆիզիկական դեր և ապահովում է ժապավենի մգության աստիճանը։ Պատկերը հիմնականում ղեկավարվում է դիաֆրագմայի միջոցով, որի միջոցով կարող ենք ստանալ տարբեր խորություններ՝այսինքն հեռանկար։ Ինչքան դիաֆրագման մեծ է, այնքան խորությունը շատ է և հակառակը։ Խցիկի վրա կան հետևյալ ֆունկցիաները նույնպես՝
* Նկարահանման սեղմակը
* Ֆոտոապարատի լարման մեխանիզմը
* Կադրերի հաշվիչը
* Արհեստական լույսի տեղադրման և միացման հարմարանքները
* Տեսարանաորոշիչը
* Ժապավենի հավաքման մեխանիզմը
* Ավտոմատ նկարահանման մեխանիզմը
* Եռոտանուն միանալու հարմարանքը։
* Խցիկի մեջ գտնվում է փակաղակը։

Ֆոտոապարատները շատ նուրբ ու բարդ մեխանիզմներ են, որոնք կարիք ունեն որոշակի խնամքի՝
* Չի կարելի թափ տալ։
* Չի կարելի պահել տաք և խոնավ վայրերում
* Օբյեկտիվը միշտ պետք է մաքուր լինի՝ առանց մատնահետքերի։
 
thumb
## Գրականություն
* Г. В. Щепанский. Фотографический аппарат // Фотокинотехника։ Энциклопедия / Главный редактор Е. А. Иофис. — М.։ Советская энциклопедия, 1981

## Պատկերասրահ


Samsung NX10.jpg
Ferrania Ibis 66.jpg
MyLubitel.jpg
Kiev 88 with 80mm lens.JPG
Фотоаппарат «Зоркий-5» (1958).JPG
Фотоаппарат «Силуэт-автомат».jpg
Canon 400D.jpg
Olympus OM-2.jpg
FED-STEREO from Evgeniy Okalov collection 2.JPG
Canon PowerShot A610.jpg


Կատեգորիա:Լուսանկարչական սարքեր
Կատեգորիա:Օպտիկական սարքեր
Դպիր

**Դպիր**  , (պահլ.d(i)pir), եկեղեցական փոքր աստիճանավոր։ 
Հայ Առաքելական Եկեղեցում կրտսեր աստիճանավորներին (ընթերցող-գրակարդաց, դռնապան, ջահընկալ, երդմնեցուցիչ) տրվող մեկ ընդհանուր անվանումն է։ Դպիրներին դիմելու հատուկ որևէ ձև Հայ Առաքելական Եկեղեցում չի կիրառվում։

Դպիր կարգելու հատուկ արարողությունը դեռ ձեռնադրություն չէ, այլ՝տվչություն՝ մանկանը որոշ իրավունքներ են տրվում։ Դպիրը ներկայումս ստանձնում է եկեղեցու տարբեր ծառայողների պարտականություններ. կարգուկանոն պահել, ծիսական արարողությունների ժամանակ կերոն (մոմակալ) բռնել, Աստվածաշունչ ընթերցել և աղոթել, կամ լինել սաղմոսերգող և, առհասարակ, երգեցիկ խմբի անդամ։

## Արտաքին հղումներ

* Մայր Աթոռ Սուրբ Էջմիածին 
* Ովքե՞ր էին դպիրները և ո՞ւմ շահերն էին պաշտպանում

Կատեգորիա:Դպիր
Էմիլի Բլանտ

**Էմիլի Օլիվիա Լորա Բլանտ** (), ), անգլիացի դերասանուհի։ Արժանացել է մի շարք հեղինակավոր մրցանակների, այդ թվում՝ Ոսկե գլոբուսի, ԱՄՆ-ի կինոդերասանների գիլդիայի երկու մրցանակի: Բացի այդ, մեկ անգամ առաջադրվել է «Օսկար», չորս անգամ՝ բրիտանական կինոակադեմիայի մրցանակների: Forbes ամսագիրը 2020 թվականին նրան դասել է աշխարհի առավել բարձր վարձատրվող դերասանուհիների շարքում: 

Էմիլի Բլանտի հիշարժան դերասանական աշխատանքներից են նրա տպավորիչ դերակատարումները «Օպենհայմեր», «Գիդեոնի դուստրը», «Երիտասարդ Վիկտորյան», «Սատանան Պրադա է կրում», «Իմ սիրո ամառը», «Իմ երազանքի ձուկը», «Ապագայի սահմանը» և այլ ֆիլմերում ու հեռուստասերիալներում:

## Ծանոթագրություններ

## Արտաքին հղումներ
* 
* Empire ամսագրի հարցազրույցը Էմիլիի հետ

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի անգլիացի դերասանուհիներ
Կատեգորիա:BAFTA մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կինոդերասանուհիներ
Կատեգորիա:Անգլիացի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Անգլիացի սցենարիստներ
Կատեգորիա:Բրիտանացի հեռուստատեսային դերասանուհիներ
Կատեգորիա:Թատրոնի դերասանուհիներ
Կատեգորիա:Հոլիվուդյան դերասաններ
Կատեգորիա:Անգլիացի հեռուստատեսային դերասանուհիներ
Կատեգորիա:Աուդիոգիրք կարդացողներ
Արունաչալ Պրադեշ

**Արունաչալ Պրադեշ** ( — արունա՛չալ պրադե՛շ), նահանգ Հնդկաստանի արևելքում։ Տարածքը կազմում է 83.743 կմ², իսկ բնակչությունը՝ 1,4 մլն. մարդ։ Մայրաքաղաքն է Իտանագարը։ Այս նահանգը հանդիսանում է Հնդկաստանի և Չինաստանի միջև տարածքային վեճի առարկա (Չինաստանը տարածքային պահանջներ է ներկայացնում նահանգի նկատմամբ։ «Արունաչալ Պրադեշ» անվանումը ծագում է Սանսկրիտից և թարգմանաբար նշանակում է «Լուսաբացի լեռների երկիր»։ Հաճախ երկրամասը անվանվում է նաև «Արևածագի երկիր»։

## Բնակչություն
2011 թ. հնդկական մարդահամարի տվյալներով Արունաչալ Պրադեշում ապրում է ։ Բնակչության քանակով սա Հնդկաստանի երրորդ ամենափոքր շրջանն է, իսկ բնակչության խտությամբ՝ (17 մարդ՝ քկմ) ամենափոքրը (Հնդկաստանում բնակչության միջին խտությունը կազմում է 382 մարդ՝ քկմ)։

## Պատմություն
Արունաչալ Պրադեշում ապրող ժողովուրդների մեծամասնությունը մինչև 20-րդ դարը գիր չեն ունեցել, այդ իսկ պատճառով առկա չեն գրավոր աղբյուրներ։ Միայն Հյուսիս-արևմուտքում գտնվող և Տիբեթից ազդված **Թավանգ** շրջանի *Մոնբա* ցեղն է, որը, որպես փոքր իշխանություն, որոշ ավանդույթներ ունի։

## Ծանոթագրություններ

Կատեգորիա:1987 հիմնադրված պետություններ և տարածքներ
Կատեգորիա:Անգլիախոս երկրներ և տարածքներ
Կատեգորիա:Արունաչալ Պրադեշ
Ոչ քրոմոսոմային ժառանգականություն

**Ոչ քրոմոսոմային ժառանգականություն**՝ հատկանիշների սերնդեսերունդ փոխանցման գործընթացներում որոշիչ դերը պատկանում է բջջակորիզում գտնվող քրոմոսոմների գեներին։ Ցիտոպլազմային օրգանոիդները՝ միտոքոնդրիումները և պլաստիդները, նույնպես պարունակում են ԴՆԹ, հետևաբար, որոշակի գեներ։ Դրանցով որոշվող հատկանիշների սերընդեսերունդ փոխանցումն անվանում են **ցիտոպլազմային ժառանգականություն**։ Այդ գեների ժառանգման և սերունդներում դրանց ֆենոտիպային դրսևորման օրինաչափություններն ունեն մի շարք առանձնահատկություններ, որոնցով դրանք խիստ տարբերվում են Մենդելի օրենքներից։

## Գրականություն
* 
* 

## Արտաքին հղումներ
* Иллюстрация наследования формы раковины у прудовика
* http://www.tamu.edu/classes/magill/gene603/Lecture%20outlines/cytoplasmic%20inh/CYTOPLASMIC_INHERITANCE.html 

Կատեգորիա:Գենետիկա
Օպտիմալնի Վարիանտ

**Օպտիմալնի Վարիանտ** (ռուսերեն՝ *Оптимальный Вариант*)՝ սովետական և ռուսական ռոք-խումբ, որի ղեկավարն է Օլեգ Չիլապը։ Հիմնվել է 1980 թ., Մոսկվայում։

Խմբի վրա մեծ ազդեցություն են թողել Բիթլզը, Բլոկի պոեզիան և մարքսիզմը։ Չիլապի պոեզիան լի է բառախաղերով և փոխաբերություններով։

## Արտաքին հղումներ
* Պաշտոնական կայք
* Peoples.ru

Կատեգորիա:Խորհրդային ռոք խմբեր
Կատեգորիա:Ռուսական ռոք խմբեր
Քահանա

**Քահանայություն** կամ **քահանա** (արամեերեն՝ kāhāna – Աստծո սպասավոր), քրիստոնեության քարոզիչ, քրիստոնյա ծառայողի աստիճան։ Հայ Առաքելական Եկեղեցում քահանայության երկու տեսակ կա՝ **ամուսնացյալ** քահանայություն և **ոչ ամուսնացյալ**` կուսակրոնություն (անվանվում է նաև աբեղայություն)։ Երկու աստիճաններն էլ համապատիվ են և տրվում են Պատարագի ընթացքում ձեռնադրությամբ ու օծումով (օծվում են եպիսկոպոսից Սուրբ Հոգու շնորհները փոխանցող մյուռոնով)։

**Քահանայի** հիմնական գործը Քրիստոսին քարոզելն է, հավատացյալների հոգևոր կարիքները բավարարելը, խորհրդագործելը (պատարագել, մկրտել, պսակել) և իհարկե աղոթելը։

Քահանան իրավունք ունի Սուրբ Երրորդության անունից թողություն շնորհել մեղքերին, բժշկել և խրատել քրիստոնյային։ Քահանայության հիմնական նշանը փորուրարն է` ուրար, որն անցնում է երկու ուսերով, ինչը ցույց է տալիս նրա պատրաստակամությունն ամբողջովին ընդունելու Քրիստոսի լուծը (այս իսկ պատճառով քահանաներին համարում են առաքյալներ և Քրիստոսի գործի լիիրավ շարունակողներ)։ Քահանայի տարբերակիչ զգեստներից կարելի է համարել փիլոնը՝ լայն սև թիկնոցը ուսերին ծիսական արարողությունների ժամանակ (տոնական առիթներով և հատկապես Սուրբ Պատարագի ընթացքում քահանաներն ունեն հատուկ պերճաշուք զգեստավորում՝ վառ և տոնական գույներով)։ Մեծ վաստակ ունեցող ամուսնացյալ քահանաներին կաթողիկոսի կողմից կարող է շնորհվել խաչ։

Ամուսնացյալ քահանաներն անվանվում են Տեր Հայր։ Առօրյայում հանդիպելիս ընդունված է ասել «Օրհնեցե’ք, Տե’ր Հայր»` ձեռքը կրծին դնելով ի նշան հարգանքի։ Սա իհարկե խնդրանք է օրհնության, որը մեր օրերում ստացել է ողջույնի ձև։ Գրավոր կերպով դիմում են` Արժանապատիվ Տեր Հայր (կամ անունով դիմելիս՝ Արժանապատիվ Տեր ԱՆՈՒՆ քահանա ԱԶԳԱՆՈՒՆ)։

Կատեգորիա:Քահանա
Կատեգորիա:Քրիստոնեական տերմիններ
Կատեգորիա:Քրիստոնյա հոգևորականներ
Կատեգորիա:Եկեղեցական տիտղոսներ
Վարդապետ

**Վարդապետ**, Հայաստանյայց Առաքելական Եկեղեցում կուսակրոն քահանաներին՝ աբեղաներին, տրվող գիտական աստիճան։

## Պատմություն
Ոչ ամուսնացյալ քահանան՝ աբեղան, գիտական աշխատանք կատարելուց հետո կարգվում է վարդապետ, ինչը եկեղեցական-գիտական աստիճան է։ Վարդապետի տարբերակիչ նշաններից է ականակուռ լանջախաչը և վարդապետական գավազանը (երկգլխանի օձով գավազան, որը խորհրդանշում է իմաստություն և ուսուցանելու ու քարոզելու իրավունք)։ Ժամանակին միայն վարդապետից սկսած են իրավունք ունեցել քարոզելու և ուսուցանելու։ Վարդապետի աստիճան է ունեցել հայ երգահան, երգիչ, երաժշտական էթնոլոգ, երաժշտագետ և դասատու Կոմիտասը` ժամանակակից հայկական դասական երաժշտության հիմնադիրը։

Վարդապետին (ինչպես և Աբեղային) անվանում են Հայր Սուրբ, քանի որ սուրբ է կյանքի նրա ընտրած ճանապարհը։ Առօրյայում ողջունելիս նրանց ասում են «Աստված օգնական, Հա՛յր Սուրբ», ինչը նշանակում է, որ ողջունողը աղոթում է, որ Աստված օգնի Հայր Սուրբին իր դժվարին գործում։
Վարդապետին գրավոր կերպով դիմելիս անվանում են Հոգեշնորհ Հայր Սուրբ կամ դիմում անվամբ՝ օր. Հոգեշնորհ Տեր ԱՆՈՒՆ վարդապետ ԱԶԳԱՆՈՒՆ։

Հայ Եկեղեցին ձեռնադրությամբ իր քահանաներին երկու գիտական աստիճան է շնորհում։
* **Վարդապետություն**, որը համապատասխանում է աստվածաբանության մեջ մագիստրոսի աստիճանին
* **Ծայրագույն Վարդապետություն**, որը համապատասխանում է աստվածաբանության դոկտորի աստիճանին։

Միայն **կուսակրոն** քահանան կարող է գիտական աստիճաններ ստանալ ձեռնադրությամբ։ Միայն այն եպիսկոպոսները, ովքեր ունեն ծայրագույն վարդապետի աստիճան, իրավասու են ձեռնադրել վարդապետներ կամ ծայրագույն վարդապետներ։

## Գրականություն
* **Բ. Կիւլեսերեան**, Վարդապետութեան աստիճանները Հայ Եկեղեցւոյ մէջ, Անթիլիաս, 1980։
* **Garabed Amadouni**, Le role historique des hieromoines armeniens. In: Monachesimo, S. 279–305.
* **R. W. Thomson**, Vardapet in the Early Armenian Church. In: Le Muséon 75 (1962), S. 367–384.
* **Ա. Ղազարյան**, Վարդապետ, «Քրիստոնյա Հայաստան հանրագիտարան», Երևան, 2002, էջ 971-972։

## Արտաքին հղումներ
* Մայր Աթոռ Սուրբ Էջմիածին 
* Արարատյան Հայրապետական թեմ 

Կատեգորիա:Վարդապետներ
Կատեգորիա:Կրոնական կրթություն
Համակարգչայնացված գնահատում

**Համակարգչայնացված գնահատումը (ՀԳ)**, որը նաև հայտնի է որպես Համակարգչային տեստավորում, հեռահար գնահատում, տեստերի կառավարման մեթոդ է, որտեղ պատասխանների գրանցումը և գնահատումը կատարվում է էլեկտրոնային ձևով։ Ինչպես անունն է հուշում, Համակարգչայնացված գնահատումը պահանջում է համակարգչի կամ փոխարինող էլեկտրոնային սարքի կիրառում, օրինակ՝ բջջային հեռախոսները կամ սմարթֆոնները։ ՀԳ համակարգերը դասավանդողին կառավարել, պլանավորել, առաքել և հաշվետվություններ կատարել հարցումների, տեստերի և քննությունների հիման վրա։ ՀԳ կարող է լինել առանձին համակարգ կամ կարող է լինել վիրտուալ ուսուցման միջավայրի մի մասը, որին հնարավոր կլինի միանալ Համաշխարհային սարդոստայնի միջոցով։

## Առավելությունները
ՀԳ համակարգերի ընդհանուր առավելությունները ավանդական տեստավորման նկատմամբ նկարագրվել են մի շարք համեմատական աշխատանքներում և ներառում են՝ կառավարման և միավորների հաշվման օգտակարության բարձրացում, ծախսերի կրճատում տեստավորման ընթացքի մի շարք գործընթացների համար, տվյալների էլեկտրոնային փոխանցումից և գաղտնագրումից բխող տեստավորման բարելավված անվտանգություն, հետևողականություն և հուսալիություն, տեստի վերանայման ավելի արագ և ավելի վերահսկելի գործընթաց արձագանքի ավելի կարճ ժամկետներում, անմիջապես միավորների հաշվարկման և հաշվետվության հիման վրա ավելի արագ որոշումների կայացում, տեստավորման անաչառ կազմակերպում և գնահատում, ավելի սակավ պատասխանների մուտքի և ճանաչողության սխալներ, տեստավորման գործընթացում ավելի քիչ ըմբռնման սխալների, բարելավված թարգմանության և տեղայնացման հետ մեկտեղ պարունայության ամբողջական հասանելիություն, թեկնածուների ընդունման և գոհունակության բարելավում, ապագայի տեստավորման մեթոդոլոգիաներին ընդառաջ էվոլուցիոն քայլ։

Ի լրումն ավանդական տեստավորման, ՀԳ համակարգերում պետք է հաշվի առնել որոշակի գործոններ, ինչպիսիք են՝ ծրագրային ապահովման որակը, անվտանգ տվյալների մուտքագրումը, հուսալի ցանց (համացանցով միանալու դեպքում), կարողությունները, սպասարկումը, շահագործումը, ծրագրային ապահովման լիցենզավորման, բարելավման և տեստավորման մատակարարման արժեքները։ Ավանդական թուղթ-մատիտ և/կամ համակարգչային տեստավորումները ունեն մի շարք առավելություններ, որոնք դժվար են համեմատել՝ հատկապես ծախսերը գնահատելիս։ Համակարգչային տեստավորման կիրառումը ներառում է կազմակերպչական, հոգեբանական, անալիտիկ և մանկավարժական լրացուցիչ առավելություններ։ Շատ փորձագետներ մեծ մասամբ համաձայն են ՀԳ համակարգերում ավելացված արժեքների և առավելությունների հետ։

Կանխատեսվում է, որ, մասնավորապես, համակարգչային տեստավորումը մեծ դեր կունենա ուսուցման ոլորտում՝ պահանջարկին համապատասխան, դինամիկ համակարգեր ստեղծելու համար ունենալով հարցաշարերի ավելացված տվյալների հենքեր։

Կատեգորիա:Տեղեկատվական տեխնոլոգիաներ
Լուսեա

**Լուսեա** (), ծովափնյա քաղաք Ճամայկայի հյուսիսարևմտյան մասում։ Հանովեր շրջանի վարչական կենտրոնն է։

## Բնակչություն
Բնակչությունը &nbsp;-&nbsp;5 652 (1982), 6002 (1991) և 5996&nbsp;մարդ (2010)։

## Ծանոթագրություններ

Կատեգորիա:1723 թվականին հիմնադրված բնակավայրեր
Կատեգորիա:Ատլանտյան օվկիանոսի նավահանգիստներ
Կատեգորիա:Ճամայկայի քաղաքներ
Աննա Բերգենդալ

**Աննա Հենրիետա Բերգենդալ** (, ), շվեդ երգչուհի։ Մասնակցել է Եվրատեսիլ 2010 երգի մրցույթին՝ ներկայացնելով Շվեդիան։ Եզրափակիչ փուլ չի անցել։ 8 տարեկանից կիթառ է նվագում, 10 տարեկանից՝ երգեր գրում։

2010-ի մարտի 13-ին արդեն որոշվեց, որ Շվեդիան Եվրատեսիլ 2010 երգի մրցույթում ներկայացնելու է Աննան «This is My Life» երգով։ Եվրատեսիլում Աննան ներկայացավ երկրորդ կիսաեզրափակչին, եզրափակիչ փուլ սակայն չանցավ զբաղեցնելով 11-րդ հորիզոնականը և հավաքելով 62 միավոր։

## Սկավառակագրություն
### Ալբոմներ
* «Yours sincerely» (2010)

### Սինգլներ
;Idol 2008
* 2008։ «Release me»
* 2008։ «Save up all your tears»
* 2008։ «Bleeding love»
* 2008։ «Over the rainbow»
;Solo
* 2010։ «This is my life»
* 2010։ «The Army»

## Հղումներ
* Պաշտոնական կայքը
* Պաշտոնական բլոգը
* This is my life երգի թարգմանությունը

## Ծանոթագրություններ

Կատեգորիա:21-րդ դարի երգչուհիներ
Կատեգորիա:Եվրատեսիլ 2010 երգի մրցույթ
Կատեգորիա:Շվեդ երաժիշտներ
Կատեգորիա:Շվեդ երգիչներ
Կատեգորիա:Շվեդ երգչուհիներ
Կատեգորիա:Շվեդ կոմպոզիտորներ
Ամպլիֆիկացիա

**Ամպլիֆիկացիա** (լատ. *amplificatio* - ուժեղացում, մեծացում), մոլեկուլային կենսաբանության մեջ ԴՆԹ-ի պատճենների թվաքանակի ավելացումը։ Բջջում ամպլիֆիկացիան տեղի է ունենում ԴՆԹ-ի ռեպլիկացիայի արդյունքում, արհեստական պայմաններում ԴՆԹ-ի պատճենների թվաքանակի ավելացմանը հասնում են պոլիմերազային շղթայական ռեակցիայի շնորհիվ։

Կատեգորիա:ԴՆԹ
Կատեգորիա:Կենսաբանական հետազոտությունների մեթոդներ
Ֆիլիպ Հերևեգե

**Ֆիլիպ Հերևեգե** (, ), բելգիացի (ֆլամանդացի) դիրիժոր, աուտենտիկ կատարողական ոճի ներկայացուցիչ։ Եվրոպայան մամուլի կողմից 1990 թ. արժանացել է «տարվա երաժշտական գործիչ» տիտղոսին։ 1993 թ. նրա ստեղծած Collegium Vocale երգչախումբը անվանվել են Ֆլանրիայի մշակույթի պատվիրակներ։ Արվեստների և գրականության շքանշանի ասպետ (1994), Լյովենի կաթոլիկ համալսարանի պատվավոր դոկտոր (1997), Պատվո լեգեոնի շքանշանի ասպետ (2003)։ Դիրիժորի առավել հայտնի ձայնագրություններից են Շյուտցի և Օրլանդո դի Լասսոյի ստեղծագործությունները, Բախի երգչախմբային գլուխգործոցները, Ռամոյի և Լյուլլիի մոտետները, Մոցարտի, Բրամսի և Ֆորեի ռեքվիեմները, Մենդելսոնի օռատորիաները, Բեթհովենի Իններորդ սիմֆոնիան և այլն։

## Ընտրյալ սկավառակագրություն

*Օրլանդո դը Լասուս Moduli Quinis Vocibus, 1571, Astrée 7780, 1979
*Յոհան Սեբաստիան Բախ 4 short Masses. Mass in B-Minor. Cantatas BWV39, 73, 93, 105, 107, 131 Virgin Classics 1990,1991.
*Կ.Ֆ.Է. Բախ Die Auferstehung und Himmelfahrt Jesu, Virgin Classics
*Յոհանես Բրամս, *[[Գերմանական ռեքվիեմ]]*, Harmonia Mundi, 1996
*Մոցարտ, *[[Ռեքվիեմ (Մոցարտ)|Ռեքվիեմ]]*, Collegium Vocale and La Chapelle Royale, Harmonia Mundi, 1997
*Բախ, *[[Magnificat]],* La Chapelle Royale, Harmonia Mundi, 1999
*Բախ, *[[Չարչարանքներ ըստ Մատթեոսի]]* Collegium Vocale, Harmonia Mundi, 1999
*Ռամո, *[[Նրբակիրթ Հնդկաստանները]]*, La Chapelle Royale, Musique d'Abord, 2000
*Բախ, *[[Չարչարանքներ ըստ Հովհաննեսի]]*, Collegium Vocale, Harmonia Mundi, 2003
*Բեթհովեն, *[[Սիմֆոնիա No. 9 (Բեթհովեն)|Սիմֆոնիա No. 9]]*, Harmonia Mundi, 2003
*Մորալես, *Live @ The V. Sessions*, video recording, 2009
*Բեթհովեն, *[[Սիմֆոնիա No. 9 (Բեթհովեն)|Սիմֆոնիա No. 9]]*, Pentatone, 2010

## Ծանոթագրություններ

Կատեգորիա:Բելգիացի դիրիժորներ
Կատեգորիա:Բելգիացի կոմպոզիտորներ
Կատեգորիա:Բելգիացի երաժիշտներ
Կատեգորիա:Պատվո լեգեոնի շքանշանի ասպետներ
Կատեգորիա:Արվեստի և գրականության ֆրանսիական շքանշանի ասպետներ
Ավազակապետություն

**Ավազակապետություն, գողապետություն, կլեպտոկրատիա** *( կլեպտոս — գողանալ և  կրատոս — իշխանություն*, բառացի թարգմանաբար՝ «Գողերի իշխանություն»), քաղաքական համակարգ, որը կոռուպցիայի և պետական հարստության վատնման միջոցով իշխանությունը ծառայեցնում է անձնական կամ խմբակային շահին։ Ավազակապետական իշխանությունները հիմնականում լինում են դիկտատուրաներ։

«Կլեպտոկրատիա» տերմինը առաջին անգամ օգտագործել է *Պատրիկ Մենեյը*, նկարագրելու համար խորհրդային կարգերի վերջին և Ռուսաստանի ելցինյան շրջանի պայմանները։ Այս հասկացությունը օգտագործել է նաև գերմանացի պատմաբան և լրագրող *Գոց Ալին* իր «Հիտլերի ժողովրդապետություն» () գրքում։

Հայերեն *գողապետություն* և *ավազակապետություն* հասկացությունները առաջին անգամ շրջանառության մեջ է դրել Լևոն Տեր-Պետրոսյանը՝ նկարագրելով Ռոբերտ Քոչարյանի իշխանական համակարգը, որպես «քաղաքացիների հարստահարման գնով իշխանության բոլոր լծակներին տիրող մարդկանց սահմանափակ խմբի բարօրության ապահովում»։ Դասական ավազակապետություններ են համարվում *Մոբուտու Սեսե Սոկոյի* իշխանությունը Կոնգոյի Դեմոկրատական Հանրապետությունում, *Ֆերդինանտ Մարկոսի* Ռեժիմը Ֆիլիպիններում, ևն։

*Կլեպտոկրատիա* տերմինը հետագայում մեծապես ընդլայնվելով՝ իր մեջ է ընդգրկել նաև ազատական և անարխոկապիտալիստական մեկնաբանություններ, ըստ որի ամեն տեսակ հարկահավաքում «կլեպտոկրատիա» է։ Օրինակ *Հորստ Վոլֆգանգ Բորգերը* գրել է. «Ինքնըստինքյան հասկանալի է, որ այսպիսի գողությունը և թալանը անընդհատ օրինականացվում է։ Ուստի *կլեպտոկրատիան* կարճ և դիպուկ կարելի է սահմանել, որպես *քաղաքական շարժառիթով օրինականացված թալան*։ Հակառակ սրան՝ *Մենեյը* Կլեպտոկրատիայի շարժառիթը չի համարում «քաղաքական», այլ քաղաքականությունը միայն համարում է կառավարության անդամների անօրինանական հարստացման գործիք։

Որպես *Ավազակապետության* այս երկու իմաստների օրինակ կարելի է համեմատել նավթ արդյունահանող երկու երկրների՝ Նիգերիան և Նորվեգիան։ Նիգերական իշխանության դեպքում ավազակապետություն է՝ այս բառի նեղ իմաստով, քանի որ երկրի բնակչության մեծամասնությունը անմասն է մնում նավթի արդյունահանումից ստացված շահույթից։ Սակայն եթե «Ավազակապետությունը» դիտարկվի զուտ ազատությունների և անարխոկապիտալիստական տեսայնկյունից, ապա այն կարելի է օգտագործել նաև Նորվեգիայի նավթի արդյունաբերության դեպքում, քանի որ նավթից ստված շահույթը ոչ թե ուղղակի կերպով վճարվում է երկրի յուրաքանչյուր բնակչի, այլ մի զգալի մասով ուղղվում է կոմունալ (ընդհանուր օգտագործման) ենթակառուցվածքների զարգացմանը, ինչպես նաև պետական ֆոնդերի միջոցով ապագայի համար պահվում է որպես խնայողություն։

Թրանսփարենսի ինթերնեշնլ կազմակերպությունը ( ) 2004 թ.-ի դրությամբ հրապարակել է աշխարհի տասը ամենակոռումպացված պետական-քաղաքական գործիչների ցանկը։

## Արտաքին հղում
* Transparency International։ ''Plundering politicians and bribing multinationals undermine economic development'' , 2004

## Տես նաև
* Կաշառակերություն
* Բռնատիրություն
* Կաշառակերության դեմ պայքարի միջազգային օր

## Աղբյուրներ

Կատեգորիա:Կաշառակերություն
Կատեգորիա:Պետական կառուցվածքներ
Կատեգորիա:Քաղաքական կաշառակերություն
Կատեգորիա:Քաղաքական տերմինաբանություն
Բլում Բլում Շուբ

**Ալգորիթմ Բլում Բլում Շուբը**, BBS դա կեղծ պատահական համարների գեներատոր է առաջարկված 1986 թվականին Լենոր Բլյումի, Մանուել Բլյումի և Մայքլ Շուբի կողմից։

BBS-ի տեսքն է՝
 
որտեղ՝ M=P*Q -ն երկու մեծ պարզ թվերի՝ p և q արդյունքն է։ Ալգորիթմի յուրաքանչյուր քայլում ելքային տվյալները ստացվում են կամ x_n-ից վերցնելով հավասարության բիթեր, կամ մեկ կամ ավելի պակաս, քան ավելի նշանակալի բիթեր x_n.
Երկու պարզ թվերի՝ p և q համար, երկուսն էլ պետք է լինեն մոդուլով համեմատելի 3-ից մինչև մոդուլով 4 (ինչը ապահովում է, որը ամեն մի քառակուսի մնացորդ ունի մեկ քառակուսի արմատ, որը հանդիսանում է նաև որպես մնացորդ և ամենամեց ընդհանուր բաժանարար։
(*p*-1), φ(*q*-1)) պետք է լինի փոքր (ԱՅՆ ՄԵԾԱՑՆՈՒՄ Է ՑԻԿԼԻ ԵՐԿԱՐՈՒԹՅՈՒՆԸ )
Այս ալգորիթմի հետաքրքիր առանձնահատկությունն այն է, որ Xn ստացման համար պարտադիր չէ հաշվարկել բոլոր (n-1) նախորդ համարները, եթե հայտնի են գեներատորի նախնական վիճակի x0, p և q–ի համարները։ n -ի նշանակությունը կարող է հաշվարկվել միանգամից օգտագործելով հետևյալ բանաձևը՝

:x_{n+1} = x_n^2 \bmod M

## Անվտանգություն
Այս գեներատոր հարմար է ծածկագիտության մեջ, բայց ոչ մոդելավորման համար, քանի որ այն այդքան էլ արագ չէ։ Սակայն այն ունի անսովոր մեծ դիմադրողականություն, որը մատակարարում է գեներատորի հատկությունից ելնելով համակարգչային բարդության տեսության խնդրի ֆակտորինգային համարներից։ Երբ պարզ թվերը ընտրված են ուշադիր և O(\log\log M) բիտը յուրաքանչյուր x_n - ի հանդիսանում են ելքային տվյալներ, ապա ինչպես M սահմանը աճում է արագ տեմպերով և ելքային բիթերի հաշվարկը կլինի նույնքան դժվար, որքան M - ի ֆակտորիզացիան։
Եթե ամբողջ թվերի ֆակտորիզացիայի այնքան ել դժվար է (ինչպես և սպասվում էր), ապա BBS մեծ M -ով կունենա ցանկացած ոչ պատահական նախշերից ազատ ելք, որոնք կարող են նույնացնել հաշվարկի բավարար ծավալների դեպքում։ Սակայն, հնարավոր է ֆակտորիզացման համար ալգորիտմի հայտնվում և, հետևաբար BBS –ն այդքան էլ հուսալի չէ։

Կատեգորիա:Ալգորիթմներ
Էլդար Ղասիմով

**Էլդար Փարվիզ օղլի Ղասիմով** (, ), ադրբեջանցի երգիչ, ով Նիգյար Ջամալի հետ ներկայացրել է Ադրբեջանը Եվրատեսիլ 2011 երգի մրցույթում, գրավելով առաջին հորիզոնականը։ 2012 թվականին Լեյլայի և Նարգիզի հետ վարել է Եվրատեսիլ 2012 երգի մրցույթը։

## Կենսագրություն
Էլդարը ծնվել է Բաքու քաղաքում 1989 թվականի հունիսի 4-ին։ Ավարտել է Բաքվի Սլավոնական Համալսարանը՝ միջազգային հարաբերություններ և երկրագիտություն մասնագիտություններով։ Էլդար Ղասիմովը, ադրբեջաներենից բացի, վարժ խոսում է գերմաներեն։

Կատեգորիա:Եվրատեսիլ 2011 երգի մրցույթ
Կատեգորիա:Ադրբեջանի մասնակիցները Եվրատեսիլ երգի մրցույթում
Կատեգորիա:Անձինք նամականիշերի վրա
Կատեգորիա:21-րդ դարի երգիչներ
Կալոմիրա

**Կալոմիրան** (, ), հույն-ամերիկյան երգչուհի։ Ճանաչում է ձեռք բերել Հունաստանում և Կիպրոսում` մասնակցելով *Fame Story* հեռուստաշոուին։ Թողարկել է 4 ալբոմներ։ Մասնակցել է Եվրատեսիլ 2008 երգի մրցույթին` ներկայացնելով Հունաստանը և գրավել է 3-րդ հորիզոնականը, վարել է մի շարք հեռուստաշոուներ։

## Կենսագրություն
Կալոմիրան (Մարիա Կալոմիրա Կարոլ Սարանտիս) ծնվել է 1985 թվականի հունվարի 31-ին Նյու Յորքի Արևմտյան Հեմպստեդ թաղամասում։ ԱՄՆ-ում ճանաչված է, որպես Կարոլ։ Նրա ծնողները հւնական ռետտորանի սեփականատերեր Նիկոլաուսն ու Էլենի Սերանտիսն են։

Մանկությունից Կալոմիրան երազել է դառալ փոփ աստղ։ Նա մասնակցել է մի շարք արտադպրոցական միջոցառումների, այդ թվում թատերական գործերի և մյուզիքլների։ Նրա սիրած գործիքը ալտն էր, որը նվագել նա սովորել էր ինը տարում և նվագում էր դպրոցի նվագախմբում։ Նա նաև Միսս Արևմտյան Հեմպստեդ(Homecoming Queen) 2003-ն էր դպրոցում և դասարանի ավագը 2 տարի շարունակ։

Իր զարմուհի Էլենի խորհրդով նա մասնակցեց և գրավեց 2-րդ տեղը երաժշտական մի մրցույթում, որը կազմակերպվել էր WBLI ռադիոն։
Իր արտաքին տեսքի շնորհիվ նա բացել է մի քանի կենդանի շոուներ ամերիկացի հայտնի աստղերի հետ, ինչպիսիք են Ջեսսիկա Սիմփսոնը, Ջենիֆեր Լավ Հյուիթը, Նիք Լաչեյը, LL Cool J-ը և Միշել Բրենչը։

## Fame Story (Փառքի Պատմություն)
### Fame Story (Փառքի Պատմություն)-ի ժամանակ կատարած երգերը
*Ընտրություն-"Μία φορά και ένα καιρό"
*1-ին շաբաթ- "Stand by Me" զուգերգ Ջորջիոս Հրիստոուի հետ
*2-րդ շաբաթ- "H Γκαρσόνα" զուգերգ Սավինայի հետ
*3-րդ շաբաթ- "Γατούλα" 
*4-րդ շաբաթ- "Ανάβεις φωτιές" զուգերգ Մարո Լիտրայի հետ
*5-րդ շաբաթ- "Dancing Queen" զուգերգ Ջորջիոս Հրիստոուի հետ
*6-րդ շաբաթ- "Woman In Love" զուգերգ Մարո Լիտրայի հետ
*7-րդ շաբաթ- "Ένα πρωινό"
*8-րդ շաբաթ- "La Isla Bonita"
*9-րդ շաբաթ- "Gucci των Μασάι" զուգերգ Նիկոս Միհասի հետ
*10-րդ շաբաթ- "Γιατί Φοβάσαι"
*11-րդ շաբաթ- "Περιττός" 
*12-րդ շաբաթ- "Oops!... I Did It Again"
*13-րդ շաբաթ- "Εϊ Καζανόβα"
*Եզրափակիչ- "Express Yourself"

## Պրոֆեսիոնալ կարիերա
## Արտաքին հղումներ
* Պաշտոնական կայքէջը  

## Ծանոթագրություններ

Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:Ամերիկացի փոփ երգիչներ
Կատեգորիա:Ամերիկացի փոփ երգչուհիներ
Կատեգորիա:Եվրատեսիլ 2008 երգի մրցույթ
Կատեգորիա:Հույն երգիչներ
Կատեգորիա:Հույն երգչուհիներ
Պատրիարք

**Պատրիարք**, ուղղափառ եկեղեցու բարձրագույն առաջնորդի տիտղոս մի շարք երկրներում։ Սահմանվել է Քաղկեդոնի եկեղեցական ժողովում 451 թվականին։ 1054 թվականին քրիստոնեական եկեղեցու բաժանումից (կաթոլիկ և ուղղափառ) հետո այն տրվել է ուղղափառ եկեղեցու հոգևոր պետերին։

Հայ եկեղեցում կաթողիկոսը համարվում է Ծայրագույն Հայոց Պատրիարք։ Պատրիարք են Կոստանդնուպոլսի և Երուսաղեմի հոգևոր առաջնորդները, որոնք եպիսկոպոսներից տարբերվում են նախաթոռությամբ (նրանց տիտղոսը պահպանվում է նաև պաշտոնից հրաժարվելուց հետո)։

Կատեգորիա:Ուղղափառ եկեղեցու տիտղոսներ
Կատեգորիա:Կաթոլիկ եկեղեցու տիտղոսներ
Կատեգորիա:Եպիսկոպոս
Ծամնդավ

**Ծամնդավ**, բերդաքաղաք Փոքր Հայքում, համանուն գավառի կենտրոնը։ Միջին դարերում հսկում էր Կեսարիայից Մելիտենե տանող տարանցիկ մայրուղին։

## Պատմություն
11-րդ դարում Ծամնդավը մտել է Վասպուրականի թագավոր Սենեքերիմի որդի Դավիթ Արծրունու (1025-1035) և Վանանդի թագավոր Գագիկ Աբասյանի (1065-1080) տիրույթների մեջ։ 1066-1072-ին Ծամնդավը Գրիգոր Վկայասերի կաթողիկոսանիստն էր։ 1080-ից բերդաքաղաքը հայ իշխաններից խլել են սելջուկ ամիրաները։ Վերջիններիս տիրապետության ժամանակ բերդը վերածվել էր արքունի բանտի, ուր բանտարկում էին ապստամբ ավագանուն։

Ծամնդավի գավառը եղել է հայաշատ։ Այդտեղ հիշվում են Սըվղըն գյուղի Խնձորի վանքը, Ագարակ գյուղի Սբ. Թորոս եկեղեցին, Քարաջաֆենկ գյուղի Հայոց վանքը և այլն։

Կատեգորիա:Հայ առաքելական եկեղեցու կաթողիկոսական աթոռներ
Կատեգորիա:Սիվասի մարզի հայկական բերդեր և ամրոցներ
Կատեգորիա:Փոքր Հայքի բնակավայրեր
Նարեկ Ավետիսյան (նկարիչ)

**Նարեկ Մինասի Ավետիսյան** (), հայ ժամանակակից նկարիչ և արվեստի տեսաբան։ Ինտերֆրակտալ Արվեստի ուղության հիմնադիր

## Կենսագրություն
Նարեկ Ավետիսյանը ծնվել է 1969 թվականի սեպտեմբերի 20-ին Երևանում՝ նկարիչներ Մինաս Ավետիսյանի և Գայանե Մամաջանյանի ընտանիքում։
* 1988 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը
* 1988-1992 թթ. սովորել է Երևանի գեղարվեստի ակադեմիայի նկարչության բաժնում

## Ցուցահանդեսներ
* 1992 անհատական ցուցահանդես «Աքրոմ ներկայացում», ՆՆ Պատկերասրահ, Լյուբլին, Լեհաստան
* 1993 անհատական ցուցահանդես «Դասական երաժշտության միջազգային փառատոն V», Ֆրանսիա,
* 2000 խմբակային ցուցահանդես «Հայ նկարիչները վերտուալ հարաբերությունների մասին», Երևան, Հայաստան ՆՓԱԿ
* 2000 խմբակային ցուցահանդես «Երկրորդ միջազգային արվեստի փառատոն», Գյումրի, Հայաստան,
* 2000 «Ձայնի փոխարեն» խմբակային ցուցահանդես Հայ-Արտ մշակույթի կենտրոնում, Երևան, Հայաստան
* 2001 «Ուտոպիանա» հայ-շվեյցարական խմբակային ցուցահանդես Հայ-արտ մշակույթի կենտրոնում, Երևան, Հայաստան
* 2001«Տարածություն և ձայն» խմբակային ցուցահանդես, Երևան, Հայաստան
* 2002 «Ալտերնատիվ Արվեստի Փառատոն» խմբակային ցուցահանդես, Երևան, Հայաստան
* 2002 «Հայկական Ժամանակակից արվեստ» Թեհրանի Ժամանակակից Արվեստի կենտրոնում, Իրան
* 2003 «Մոտեցում» խմբակային ցուցահանդես Իֆա Պատկերասրահում, Բեռլին, Գերմանիա
* 2004 «Աուդիովիժն» խմբակային ցուցահանդես Տեխնո-երաժիշտների հետ համատեղ», Երևան, Հայաստան
* 2005 խմբակային ցուցահանդես Ակադեմիայի պատկերասրահում, Երևան, Հայաստան
* 2006 անհատական ցուցահանդես «Լույսի և հետքի տարածքներ», Երևան, Հայաստան
* 2009 անհատական ցուցահանդես «Վերադարձ» Երևանի քաղաքապետարանի սրահում, Երևան, Հայաստան։
* 2011 Մարտի 15, ՆՓԱԿ Յան Վերմեերի  33 ձևափոխություն ըստ Յոհաննես Վերմեերի «Մարգարտե ականջողով կտավի» երաժշտությունը  (կոմպոզիտոր Վահան Արծրունու )։
* 2013 «Սիմուլակրում» ցուցահանդես, «InteriorDAsein» ցուցասրահ, Բեռլին, Գերմանիա
* 2014 «Մինաս և Նարեկ Ավետիսյան. մոդեռնը և ավանգարդը Հայաստանում» ցուցահանդես, Մորիցբուրգի ժամանակակից արվեստի թանգարան, Հալե, Գերմանիա
* 2022 «SUBSTRATUM», հողարվեստի խմբակային ցուցահանդես, Երևան, Հայաստան, Նկարիչների Միության շենք, «Արա Սարգսյան» ցուցասրահ
* 2022 «Բազմաշխարհ». անհատական ցուցահանդես, Երևան, Հայաստան, Նկարիչների Միության շենք
* 2023, օգոստոսի 1-10, «ԵԹԵՐ». Աշոտ Աշոտի հետ համատեղ ցուցահանդես, Երևան, Հայաստան, Նկարիչների Միության շենք
* 2024, հունիսի 7-30, «Հինգ նախագիծ», ԱրտԿվարտալ

## Արտաքին հղումներ
* slaq.am 33 «Մարգարտյա ականջօղով աղջիկ»
* Արվեստագետների` “Վերմեերի 33 ձևափոխությունները”

## Աղբյուրներ

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ նկարիչներ
Կոռեջո

**Անտոնիո Ալլեգրի դա Կոռեջո**, կարճ՝ **Կոռեջո**, ), ուշ վերածննդի դարաշրջանի իտալացի գեղանկարիչ։ Հիմնականում աշխատել է Պարմա և Կոռեջո քաղաքներում։

## Ստեղծագործություններ
Աշխատել է Պարմայում և Կոռեջոյում։ Կոռեջոյի ստեղծագործությունները արտացոլում են Վերածննդի իդեալների աստիճանական անկումն ու գեղարվեստական նոր ձևերի և սկզբունքների կազմավորումը։ Կոռեջոյի մոնումենտալ գեղանկարչությունում շարժուն, թեթև, դեկորատիվ նրբագեղությունը (Պարմայի Սան Պաոլո վանքի որմնանկարները, 1517 և 1520 թվականների միջև) փոխարկվել է դինամիկ արտահայտչականության որոնումներով. Պարմայի Սան Ջովաննի էվանջելիստա եկեղեցու (1520 -1523 թվականներ) և տաճարի (1526-1530 թթ.) որմնանկարներում վերձիգ, սրընթաց կոմպոզիցիան, բարդ կրճատումները նախանշում են բարոկկոյի շրջանի տարածական հնարքները։

Տոնական, աշխարհիկ ոգով տոգորված հաստոցային կոմպոզիցիաներն առանձնանում են կերպարների ինտիմ մեղմությամբ, տպավորիչ դիրքով ու շարժումներով, լուսավոր, արտասովոր գուներանգով («Տիրամայրը և սուրբ Գևորգը», 1530-1532 թթ., Դրեզդենի պատկերասրահ)։

Կերպարների հուզականությունը ընդգծելու նպատակով Կոռեջոն երբեմն դիմել է գիշերային հակադիր լուսավորության էֆեկտներին («Հովիվների երկրպագությունը» կամ «Գիշեր», մոտ 1530 թվական, Դրեզդենի պատկերասրահ)։ Կոռեջիոյի դիցաբանական թեմաներով ստեղծագործությունները («Դանայա», մոտ 1526 թվական, Բորգեզե պատկերասրահ, Հռոմ) բնորոշվում են հեդոնիզմով և ցանկասիրությամբ, կոմպոզիցիոն լուծումների ճկունությամբ։

## Գրականություն
* 
* 
* 
* Bodmer Н., Correggio und die Malerei der Emilia, W., 1942.
* Bianconi P., Tutta la pittura del Correggio, Mil., 1953.
* L’opera completa del Correggio, Mil., 1970.

## Պատկերասրահ

Պատկեր:Correggio Leda.jpg|Լեդան և կարապը, մոտ 1532, Բեռլին, պատկերասրահ
Պատկեր:Correggio - Venus and Cupid with a Satyr.jpg|
Պատկեր:Correggio 047.jpg|Տիրամայրը Հիսուսի և Հովհաննես Մկրտիչի հետ, մոտ 1516
Պատկեր:Parmigianino - Portrait of a Young man.jpg|Երիտասարդ տղամարդու դիմանկար մոտ 1525
Պատկեր:Correggio 044.jpg|
Պատկեր:Correggio Noli Me Tangere.jpg|


## Ծանոթագրություններ

Կատեգորիա:16-րդ դարի իտալացի նկարիչներ
Կատեգորիա:Վերածննդի նկարիչներ
Կատեգորիա:Իտալացի նկարիչներ
Կատեգորիա:Իտալացի արվեստագետներ
Մարգարտե ականջօղով աղջիկը

«**Մարգարտե ականջօղով աղջիկը»** (), հոլանդացի հայտնի նկարիչ Յան Վերմերի յուղանկարը։ Կտավում աղջիկ է, որը կրում է գլխաշոր և բավականին մեծ մարգարտե ականջօղ։ Նկարն ընդգրկված է եղել Մաուրիցհեյսի հավաքածուում սկսած 1902 թվականից։ 2006 թվականին հանրային ընտրությամբ այն համարվել է Նիդերլանդների ամենագեղեցիկ կտավը։ Նկարը հաճախ անվանում են «Հյուսիսային կամ հոլանդական Մոնա Լիզա»։

= Նկարագրություն =
Կտավը համարվում է թրոնի։ 17-րդ դարի հոլանդական «գլխի» տարբերակը, որը չպետք է լիներ դիմանկար։ Նկարում պատկերված է եվրոպացի աղջիկ, որը կրում է էկզոտիկ հանդերձանք, գլխաշոր և անհավանական մեծ մարգարտե ականջօղ։ 2014 թվականին հոլանդացի աստղաֆիզիկոս Վինսենթը առաջ է բերել վարկած, որ աղջկա ականջօղը ոչ թե մարգարտե է, այլ անագե , ելնելով նրա չափերից և փայլից։ Ըստ որոշ աղբյուրների կտավը պատկերվել է 1665 թվականին։

1994 թվականին աղջկա հայացքը և գունային գամմաները շտկվել են, որի ընթացքում կտավի վրա աշխատողները նկատել են, որ կտավի ֆոնը ոչ թե պետք լիներ սև, այլ մուգ կանաչ։

= Նկարի սեփականատիրություն =
Վիկտոր դը Ստյուարի խորհրդով, ով խուսափում էր նկարը Նիդերլանդներից դուրս վաճառելուց, առաջարկում է նկարը հանել աճուրդի Հաագայում 1881 թվականին։ Առնոլդ Անդրե դես Թոմբը նկարը ձեռք է բերում աճուրդում, սակայն հետագայում ընդամենը երկու գիլդերով և երեսուն ցենտով։ Դը Թոմբը ժառանգներ չուներ և կտավը կտակում է Մաուրիցհեյսին 1902 թվականին։ 2012 թվականին մաս կազմելով ցուցադրության կտավը տեղափոխվում է Ճապոնիա, ապա ԱՄՆ՝ Ատլանտա, Սան Ֆրանցիսկո և Նյու Յորք, ապա ցուցադրվում Բոլոնյայում։ 2014 թվականի հունիսին կտավը վերադառնում է թանգարան և հայտարարվում է, որ մոտ ապագայում այն չի լքի Մաուրիցհեյսը։

= Մշակութային ազդեցություն =
1999 թվականին Թրեյսի Շեվալիերը գրում է պատմական նովել, որտեղ ներկայացնում է պատմություն Յան Վերմեր և իր սպասուհու Գրետայի կապի մասին։ Յանը վարձում է Գրետային, որպեսզի նա հանդիսանա կտավի բնորդը, իր հագին կրելով Վերմերի կնոջ մարգարտյա ականջօղերը։ Նովելի հիման վրա 2003 թվականին նկարվում է կտավի համանուն ֆիլմը, որտեղ Գրետային մարմնավորում է Սքարլեթ Յոհանսոնը։ Ստանձնելով Գրետայի դերը Սքարլեթը նոմինացվել է Ոսկե Գլոբուսի և ԲԱՖՏԱ-ի հեղինակավոր մրցանակներին։ Իսկ 2008 թվականին նովելի հիման վրա ներկայացում է ցուցադրվում։

= Ծանոթագրություն =

Կատեգորիա:Յան Վերմեերի նկարներ
Կատեգորիա:1665 նկարներ
Կատեգորիա:Մաուրիցհեյս պատկերասրահի նկարներ
Կատեգորիա:Կանանց դիմապատկերներ
Կատեգորիա:Նիդերլանդների արվեստ
Մարգարտե ականջօղով աղջիկը (այլ կիրառումներ)

**[[Մարգարտե ականջօղով աղջիկը]]** Յան Վերմեերի 1665 թվականի գեղանկարն է։ Նկարը հիմք է հանդիսացել հետևյալ ստեղծագործությունների համար.

*Մարգարտե ականջօղով աղջիկը (վեպ) - Տրեսի Շեվալիեի վեպը։
*Մարգարտե ականջօղով աղջիկը (ֆիլմ) - Պետեր Վեբերի կինոնկարը։
**Մարգարտե ականջօղով աղջիկը (սաունդթրեք) - վերջինիս կինոերաժշտությունը։
Ռաքել

**Ռաքել** (, *Ռաքել* &nbsp;-&nbsp;«գառնուկ»), Ըստ Թորայի (Հին Կտակարանի), Հակոբի կինն է, Լաբանի դուստրը, Լիայի քույրը, Հովսեփի մայրը։ Ռաքելը մահացել է Բենիամինի ծննդաբերության ժամանակ Բեթղեհեմում։

մինի|''Ռաքելը և Լաբանը''

## Ծանոթագրություններ

## Արտաքին հղումներ
* Ռաքելին վերաբերող տողերը Աստվածաշնչում

Կատեգորիա:Հին Կտակարանի անձինք
Կատեգորիա:Ծննդաբերելիս մահացածներ
Շեյն Ուորդ

**Շեյն Ուորդ** (, ), բրիտանացի երգիչ։

## Ծանոթագրություններ

## Արտաքին հղումներ
* Պաշտոնական կայքը
* BBC Berkshire:Հարցազրույց Շեյն Ուորդի հետ

Կատեգորիա:21-րդ դարի երգիչներ
Կատեգորիա:Անգլիացի դերասաններ
Կատեգորիա:Անգլիացի երգիչներ
Լա Ռոշել

**Լա Ռոշել** (), նավահանգստային քաղաք Ֆրանսիայի արևմտյան մասում՝ Ատլանտյան օվկիանոսի Բիսկայան ծոցի ափին։ Նոր Ակվիտանիա երկրամասի Ծովամերձ Շարանտի դեպարտամենտի վարչական կենտրոնն է, նավաշինության և առևտրի խոշոր կենտրոն։ Նոր ժամանակների Հանզեական միության անդամ է։ Հարուստ է պատմա-մշակութային հուշարձաններով։ Քաղաքի շրջակայքում է գտնվում Ֆորտ Բոյար ամրոցը։

2008 թվականի մարդահամարի տվյալներով բնակչության թվաքանակը եղել է 78,424&nbsp;։ 2010 թվականին Լա Ռոշելում ու նրա արվարձաններում ապրում էր շուրջ 2010 հազար մարդ։ Պաշտոնական հասցեն՝ http://www.ville-larochelle.fr/։

Լա Ռոշելը եկեղեցական Ռեֆորմացիայի պատմության մեջ կարևոր դեր խաղալու համար Եվրոպայի բողոքական եկեղեցիների ընկերակցության կողմից արժանացել է «Եվրոպայի ռեֆորմացիոն քաղաք» պատվավոր կոչման։

## Անվանում
Հայտնի է 11-րդ դարից։ Անվանումը կազմված է միջին ֆրանսերեն roche «ամրոց լեռան վրա, ամրություն» (roque «լեռ, ժայռ») բառի և փոքրացուցիչ *- elle* վերջածանցի միացումից։

## Լա Ռոշելը արվեստում
* Ալեքսանդր Դյումայի «Երեք հրացանակիրներ», «Մարգո թագուհի», Պրոսպեր Մերիմեի «Կառլ IX-ի ժամանակների քրոնիկներ» վեպերում նկարագրված է Լա Ռոշելի պաշարումը 1627 թվականին։
* Լա Ռոշելում են ծավալվում Ժորժ Սիմենոնի «Նա եկավ հիշատակության օրը» վեպի գործողությունները (ի դեպ, վեպը գրելու ժամանակաշրջանում գրողն ապրել է Լա Ռոշելում)։
* Լա Ռոշելի նավահանգստում են նկարահանվել կինոռեժիսոր Վոլֆգանգ Պետերսենի «Սուզանավը», Սթիվեն Սփիլբերգի «Ինդիանա Ջոնս. Ի խույզ կորուսյալ տապանի» ֆիլմերի որոշ դրվագներ։
*«Commandos 2: Men of Courage» տեսախաղի «Գայլերի գիշերը» և «Անխոս մարդասպաններ» առաքելություններում բոլոր գործողությունները տեղի են ունենում Լա Ռոշելի սուզանավերի գերմանական բազայում։

## Քույր քաղաքներ
Լա Ռոշելը բարեկամական սերտ կապեր է հաստատել հետևյալ քաղաքների հետ.

*, Նյու Ռոշել, 1910 թվականից
*, Աքքա, 1972 թվականից
*, Պետրոզավոդսկ, 1973 թվականից
*, Լյուբեկ, 1988 թվականից
*, Էս Սուվեյրա, 1999 թվականից
*, Սանտյագո դե Ֆիգեյրո, 2003 թվականից

## Կլիմա

## Պատկերասրահ

Image:La_Rochelle_0001.jpg|Ծովեզրը՝ կրաքարե ժայռերով
Image:LaRochelleVieuxPort.JPG|Հին նավահանգստը
Image:060905_Overlooking_Old_Town_and_Harbour.JPG|Տեսարան քաղաքից
Image:La_Rochelle_-_Renfort_d'une_arcade.jpg|Կամարներ
Image:LaRochelleGare.jpg|Երկաթուղային կայարանը
Image:La_Rochelle-TroisTours.jpg| Բերդի աշտարակները
Image:ParcCharruyerLaRochelle.jpg|Քաղաքային զբոսայգում
Image:LaRochellePlageConcurrence.jpg|Լողափը
Image:Phare_du_bout_du_monde_(1).JPG|Փարոսը
Image:Aquarium_de_La_Rochelle.JPG|Ակվարիումը
Baselapallice08.jpg|Սուզանավերի բունկերը
F07.LaRochelle.0013.JPG|Մեծ ժամացույցով աշտարակը
Fort Boyard.jpg|Ֆորտ Բոյարը
Echafaudage Tour de la Lanterne La Rochelle.jpg|Tour de la Lanterne աշտարակը վերականգնման աշխատանքների ընթացքում. 2015 թ. հունվար
La Rochelle Faience de grand feu pot with Chinese decorations 18th century.jpg|Լառոշելյան հախճապակու նմուշ. 18-րդ դար


## Ծանոթագրություններ

## Գրականություն
* 
*
* 
* 
* 
* 
* 
* 
* 

## Արտաքին հղումներ
* Լա Ռոշելի քաղաքային խորհրդի կայքէջը
* 
* www.larochelle.fr 

Կատեգորիա:Առափնյա բնակավայրեր
Կատեգորիա:Ատլանտյան օվկիանոսի նավահանգիստներ
Կատեգորիա:Բերդաքաղաքներ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կատեգորիա:Ֆրանսիայի նավահանգիստներ
Կատեգորիա:Ֆրանսիայի քաղաքներ
Բացարձակ բարձրություն

thumb|Գրաֆիկ, որը ցույց է տալիս Համաշխարհային օվկիանոսի մակարդակի տատանումները վերջին 550 մլն տարիների ընթացքում
**Բացարձակ բարձրություն** է համարվում երկրի մակերևույթի որևէ կետի բարձրությունը հաշվված համաշխարհային օվկիանոսի մակարդակից։

Ծովի մակարդակը Համաշխարհային օվկիանոսի ազատ մակերևույթի դիքն է, որը բնորոշվում է ձգողականության օրենքով, Երկրի իներցիայի մոմենտը, ջերմաստիճամբ, մակընթացությամբ և այլ գործոններով։ Տարբերում են «վայրկենական», մակընթացային, միջին օրական, միջին ամսական, միջին տարեկան և միջին բազմամյա ծովի մակարդակներ։

Քամիների հոսանքի, մակընթացության, ծովի մակերևույթի տաքացման և սառեցման, մթնոլորտային ճնշման տատանումների, տեղումների և գոլորշացման, գետային և սառցային հոսքից ծովի մակարդակը անընդհատ փոփոխվում է։ Միջին բազմամյա ծովի մակարդակը կախված չէ ծովի մակարդակի այդ տատանումներից։ Ծովի մակարդակի միջին բազմամյա դիրքը որոշվում է հիդրոօդերևութաբանական բնութագրերի ծանրության ուժի և տարածական անհամաչափության բաշխմամբ (ջրի խտություն, մթնոլորտային ճնշում և այլն)։

Յուրաքանչյուր կետում մշտական միջին բազմամյա ծովի մակարդակը ընկալվում է որպես ելակետային մակարդակ, որտեղից ցամաքի վրա հաշվարկվում են բարձրությունները։ Փոքր մակընթացություն ունեցող ծովերի խորությունները հաշվելու համար այդ մակարդակը հաշվվում է որպես զրոյական խորություն՝ ջրի մակարդակի ցուցանիշը, ըստ որի հաշվում են խորությունները՝ նավարկության պահանջներին համապատասխան։ Ռուսաստանում և նախկին ԽՍՀՄ երկրների մեծ մասում, Հայաստանում, ինչպես նաև Լեհաստանում, երկրի մակերևույթի բացարձակ բարձրությունները հաշվում են Բալթիկ ծովի միջին բազմամյա մակարդակից՝ սահմանված զրոյական Կրոնշտադտի ֆուտշտոկից։ Կրոնշտադտը նավահանգստային քաղաք է Ֆիննական ծոցում՝ Կոտլին կղզու վրա։ Կրոնշտադտի ֆուտշտոկը նաև կոչվում է *Կրոնշտադտի զրո*։ Արևմտաեվրոպական երկրներում խորությունները և բարձրությունները հաշվում են ըստ Ամստերդամի ֆունշտոկի (Միջերկրական ծովի մակարդակի չափումն իրականացվում է Մարսելի ֆուտշտոկով)։ Բացարձակ բարձրությունը ծովի մակարդակից բարձր լինելիս համարվում է դրական, իսկ ցածր բացասական։ Ցամաքում հիմնականում դրական է, սակայն ցամաքում լինում է նաև բացասական բացարձակ բարձրություն, որոնցից ամենամեծը Մեռյալ ծովի ափն է։

[thumb|400px|Ծովային մակերևույթի բացարձակ բարձրությունը (սանտիմետրերով) [Գոլֆստրիմ տաք հոսանքի շրջանում 2008 թվականի մարտի 10-ի դրությամբ՝ Jason 1 արբանյակի տվյալներով]]

## Ծովային մակերևույթի բարձրություն
Ծովային մակերևույթի բարձրությունը դա օվկիանոսի մակերևույթի բարձրությունն է (կամ տեղագրություն կամ ռելիեֆ)։ Օրվա ընթացքում այն, հավանաբար, գտնվում է Լուսնի և Արեգակի մակընթացային ազդեցության տակ։ Ծովային մակերևույթի բարձրության վրա հիմնականում ազդում է օվկիանոսի շրջապտույտը։ Սովորաբար օվկիանոսի շրջապտույտը առաջացնում է տեղագրության շեղում ±1 մետրով առավելագույնի միջին մակարդակից։ Ծովային մակերևույթի բարձրության ամենադանդաղ փոփոխությունները տեղի են ունենում Երկրի գրավիտացիոն դաշտում փոփոխության շնորհիվ մայրցամաքների վերաբաշխման, ստորջրյա լեռների առաջացման և այլնի արդյունքում։

## Տես նաև
Բարձրություն ծովի մակարդակից

## Ծանոթագրություններ

## Աղբյուրներ

Կատեգորիա:Աշխարհագրական տերմիններ
Մասդար

**Մասդար** (), պրոյեկտ է, որը պետք է ապագայում կառուցվի Դուբայում, Միացյալ Արաբական Էմիրություններում։ Քաղաքին նաև անվանում են **Մասդար-Սիթի**։ Քաղաքի կառուցումը իր վրա է վերցրել «Abu Dhabi Future Energy Company» ընկերությունը, որը «Mubadala Development Company»-ի մասն է կազմում։

## Արտաքին հղումներ
* Մասդար քաղաքի պաշտոնական հասցեն 
* Մասդար քաղաքի ինտերակտիվ պաշտոնական հասցեն

Կատեգորիա:2006 թվականին հիմնադրված բնակավայրեր
Կատեգորիա:ԱՄԷ-ի քաղաքներ
Կատեգորիա:Նախատեսվող բնակավայրեր
Գուանճոու

**Գուանճոու** (, հնում **Կանտոն**), քաղաք է Չինաստանի հարավարևելյան մասում։ Այն համարվում է 3-րդը իր բնակչության թվով՝ զիջելով միայն Պեկինին և Շանհային։ Գուանճոուն Գուանդուն երկրամասի կենտրոնն է։ Բնակչությունը կազմում է ավելի քան 14 միլիոն մարդ(արվարձանների հետ միասին)։

## Քաղաքի վարչաքաղաքական բաժանումը
Քաղաքը բաղկացած է 10 շրջաններից և 2 քաղաքային ավաններից։

## Քույր-քաղաքներ

## Արտաքին հղումներ
* Вид Гуанчжоу из космоса (Google)
* Интернет-страница администрации Гуанчжоу  
* Фотогалерея 
* Русский Клуб в Гуанчжоу 
* Русский Клуб в Гуанчжоу в составе Координационного Совета Соотечественников Китая 
* Конференция соотечественников прошла в Гуанчжоу 
* Русские в Поднебесной  
* 5 тысяч георгиевских ленточек изготовлены в Китае для проведения акции 

Կատեգորիա:1918 թվականին հիմնադրված բնակավայրեր
Կատեգորիա:Ասիայի քաղաքներ
Կատեգորիա:Չինաստանի քաղաքներ
Պոտոմակ

**Պոտոմակը** (), գետ ԱՄՆ-ի արևելյան մասում, որը թափվում է Ատլանտյան օվկիանոսը։

## Բնութագրում
Ընդհանուր երկարությունը կազմում է 708 կմ։ Նրա ջրային ավազանը կազմում է 38.000 քառ. կմ.։ ԱՄՆ-ի մայրաքաղաք Վաշինգտոնը գտնվում է գետի հյուսիսային ափին։ Գետը հոսում է նաև Մերիլենդ և Արևմտյան Վիրջինիա նահանգների տարածքներով, և Մերիլենդից էլ թափվում է Ատլանտյան օվկիանոսը։

## Ծանոթագրություններ

Կատեգորիա:ԱՄՆ-ի գետեր
Կատեգորիա:Ատլանտյան օվկիանոսի ավազանի գետեր
Կատեգորիա:Մերիլենդ
Քսերքսես (օպերա)

**Քսերքսես** (, HWV 40), գերմանացի երգահան Գեորգ Ֆրիդրիխ Հենդելի օպերա (opera-seria) երեք գործողությամբ։ Իտալերեն լիբրետտոյի հեղինակն անհայտ է, տեքստի հիմքում ընկած է իտալացի երգահան Ջովաննի Բոնոնչինիի համար Սիլվիո Ստամպիլիայի լիբրետտոն (1694 թ.), որն իր հերթին իրենից ներկայացնում է 1654 թ. Ֆրանչեսկո Քավալլիի համար գրված Նիկոլո Մինատոյի լիբրետտոյի ադապտացումը։ Օպերայում պատմվում է Աքեմենյան Պարսկաստանի արքա Քսերքսեսի մասին։ Հենդելի օպերան առաջին անգամ բեմադրվել է 1738 թ ապրիլի 15-ին Լոնդոնի Թագավորական թատրոնում (King's theatre)՝ դիմանալով միայն 5 ներկայացման։ Օպերան համարվում է գերմանացի երգահանի լավագույն գործերից մեկը. հատկապես մեծ հռչակ է ստացել "Ombra mai fù" մեներգը (արիան), որը հաճախ կատարվում է նվագախմբերի կողմից և հայտնի է որպես Հենդելի "largo"։

Կատեգորիա:1738 բեմադրվածներ
Կատեգորիա:Իտալերեն օպերաներ
Բլաքբըրն Ռովերս

**Բլաքբըրն Ռովերս** ֆուտբոլային ակումբը անգլիական պրոֆեսիոնալ ֆուտբոլային ակումբ է և մասնակցում էր Պրեմիեր լիգայում, հիմնվել է Բլաքբըրն քաղաքում։

## Աղբյուրներ

Բլաքբըրն Ռովերս
Կատեգորիա:Անգլիայի Պրեմիեր լիգայի ակումբներ
Կատեգորիա:Ֆուտբոլի Անգլիայի գավաթակիրներ
Բոլթոն Ուոնդերերս

**Բոլթոն Ուոնդերերս**, անգլիական պրոֆեսիոնալ ֆուտբոլային ակումբ, որ մասնակցում էր Պրեմիեր լիգային։ Հիմնվել է Բոլթոն քաղաքում, որ ներկայումս ներառված է Մանչեսթեր քաղաքի կազմում։

## Աղբյուրներ

Բոլտոն Վանդերերս
Կատեգորիա:Անգլիայի Պրեմիեր լիգայի ակումբներ
Կատեգորիա:Ֆուտբոլի Անգլիայի գավաթակիրներ